《寄郑明举香》
宋代·李新

手匀沉实伴兰荪，著壁青烟未有痕。
掩鼻新来憎甲俗，拂衣无有避膏昏。
不成乱臭须持枣，却恐偷生误返魂。
寄语山间郑夫子，年来悬麝厌当门。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。